Κανονισμός (ΕΚ) αριθ. 610/2001 της Επιτροπής

της 29ης Μαρτίου 2001

για την τροποποίηση του κανονισμού (ΕΚ) αριθ. 708/98 για την ανάληψη του αναποφλοίωτου ρυζιού (paddy) από τους οργανισμούς παρέμβασης και για τον καθορισμό των προς εφαρμογή διορθωτικών ποσών καθώς και των προσαυξήσεων και των μειώσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3072/95 του Συμβουλίου, της 22ας Δεκεμβρίου 1995, σχετικά με την κοινή οργάνωση αγοράς του ρυζιού(1), όπως τροποποιήθηκε τελευταία από τον κανονισμό (ΕΚ) αριθ. 1667/2000(2), και ιδίως το άρθρο 8 στοιχείο β),

Εκτιμώντας τα ακόλουθα:

(1) Οι όροι ανάληψης του ρυζιού paddy από τους οργανισμούς παρέμβασης καθορίστηκαν από τον κανονισμό (ΕΚ) αριθ. 708/98 της Επιτροπής(3), όπως τροποποιήθηκε από τον κανονισμό (ΕΚ) αριθ. 691/1999(4). Το άρθρο 2 αυτού του κανονισμού καθορίζει τους όρους αποδοχής του ρυζιού στην παρέμβαση και το άρθρο 3 καθορίζει τα κριτήρια εφαρμογής των προσαυξήσεων και μειώσεων, ιδίως όσον αφορά την απόδοση κατά τη βιομηχανική επεξεργασία.

(2) Η πείρα των τελευταίων περιόδων εμπορίας δείχνει ότι οι αποδόσεις κατά τη βιομηχανική επεξεργασία του ρυζιού που παραδίδεται στην παρέμβαση είναι, στις περισσότερες περιπτώσεις, μεγαλύτερες από τις αποδόσεις βάσης, που προβλέπονται στο παράρτημα ΙΙ μέρος Β του κανονισμού (ΕΚ) αριθ. 708/98.

(3) Για να ενισχυθεί η παρέμβαση ως δίχτυ ασφαλείας και για να ενθαρρυνθεί η παραγωγή ρυζιού καλής ποιότητας, πρέπει να ενισχυθούν τα κριτήρια παρέμβασης.

(4) Η αύξηση των αποδόσεων κατά τη βιομηχανική επεξεργασία που καθορίζονται στο παράρτημα ΙΙ μέρος Β του κανονισμού (ΕΚ) αριθ. 708/98, με την ταυτόχρονη μείωση των σημερινών ποσών των προσαυξήσεων και τη μείωση της ανοχής των αποδόσεων που αποκλίνουν από την απόδοση βάσης φαίνεται ότι είναι τα πλέον αποτελεσματικά μέτρα για την προώθηση της παραγωγής ρυζιού ποιότητας και, συγχρόνως, για την διασφάλιση της ποιότητας του ρυζιού που βρίσκεται σε αποθεματοποίηση στους οργανισμούς παρέμβασης.

(5) Η επιτροπή διαχείρισης σιτηρών δεν διετύπωσε γνώμη εντός της προθεσμίας που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 708/98 τροποποιείται ως εξής:

1. Στο άρθρο 2 παράγραφος 2, το κείμενο της δεύτερης περίπτωσης αντικαθίσταται από το ακόλουθο κείμενο:

"- η απόδοση κατά τη βιομηχανική επεξεργασία δεν είναι κατώτερη των επτά μονάδων σε σχέση με τις αποδόσεις βάσης που αναφέρονται στο παράρτημα ΙΙ μέρος Β,".

2. Το παράρτημα ΙΙ αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται από την 1η Απριλίου 2001.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Μαρτίου 2001.

Για την Επιτροπή

Franz Fischler

Μέλος της Επιτροπής

(1) ΕΕ L 329 της 30.12.1995, σ. 18.

(2) ΕΕ L 193 της 29.7.2000, σ. 3.

(3) ΕΕ L 98 της 31.3.1998, σ. 21.

(4) ΕΕ L 87 της 31.3.1999, σ. 8.

ΠΑΡΑΡΤΗΜΑ

"ΠΑΡΑΡΤΗΜΑ ΙΙ

A. Προσαυξήσεις και μειώσεις σχετικά με τις αποδόσεις κατά τη βιομηχανική επεξεργασία

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

B. Απόδοση βάσης κατά τη βιομηχανική επεξεργασία

>ΘΕΣΗ ΠΙΝΑΚΑ>"